ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣድነቕቲ ስሙይ ኮትዲቫርያዊ ሙዚቀኛ: ኣብ ስነ ስርዓት ቀብሩ ብሓይሊ ሳንዱቕ ሬሳ ከፊቶም 1 መስከረም 2019 ምንጪ ስእሊ, AFP መግለጺ ስእሊ, ንዲጄ ዓረፋት ንምዝካር ዝተኣከቡ ኣድነቕቱ ዕግርግር ኣልዒሎም ገለ ኣድነቕቲ ፍሉጥ ኮትዲቫርያዊ ሙዚቀኛ፡ ዲጄ ዓረፋት ስነ ስርዓት ቀብሩ ኣብዝተፈጸመሉ ከተማ ኣቢጃን ሳንዱቕ ሬስኡ ከፊቶም ፈቲሾሞ። ኣብ መበል 33 ዓመቱ፡ ዝሓለፈ ወርሒ ብሰንኪ ሓደጋ ሞተር ብሽክለታ ህይወቱ ዝሰኣነ ዲጄ ዓረፋት፡ ሓቃዊ ስሙ ኣንገ ዲድየር ሁን እዩ። እቶም ኣድነቕቱ ንሳንዱቕ ሬሳ ዲጄ ዓረፋት ከፊቶም ጨርቁ ብምቕላዕ፡ ውቓጦኡ ርእዮም ንሱ ምዃኑ ከምዘጣለሉ ኣብ ማሕበራዊ መራኸብታት ኣብ ዝተዘርገሐ ቪድዮ ይረኣይ። ንዕኡ ንምዝካር፡ ብኣሽሓት ዝቑጸሩ ሰባት ምስተኣከቡ ድማ ዕግርግር ተላዒሉ። ስነ ስርዓት ቀብሩ ቅድሚ ምፍጻሙ፡ ምእንተ ክብሩ ተባሂሉ ኣብ ስታድየም እታ ከተማ ምሉእ ለይቲ ዝጸንሐ ምርኢት ሙዚቃ ተኻይዱ። ፖሊስ፡ ኣብ መንበሪ ገዛ ስድራ ዲጄ ዓረፋት ክተኣኻኸቡ ንዝፈተኑ ኣድነቕቱ መንብዒ ጋዝ ተጠቒሙ በቲንዎም። ምንጪ ስእሊ, AFP መግለጺ ስእሊ, ፖሊስ ኣድነቕቱ ንምብታን መንብዒ ጋዝ ተጠቒሞም "ሰብነት መርኣያና ናይ ዝኾነ ሙዚቀኛ ቅድሚ ሓመድ ድበ ምእታዉ ክንርእዮ ኢና ደሊና" ክብል ስሙ ክጠቅስ ዘይደለየ ኣድናቒኡ ንኣጃንስ ፍራንስ ፕረስ ሓቢሩ። "ዋጦት: ሳይንቲስት ሙዚቃ እዮም" ብዘይ ሙዚቃ ምስዕሳዕ ይከኣል'ዶ?
